Tisztelt Képviselő-testület!

Megjelent a 10/2014. (II.19.) BM rendelet az adósságkonszolidációban részt nem vett települési önkormányzatok fejlesztési támogatásáról.

A rendelet alapján az **adósságkonszolidációban nem részesült települési önkormányzatok a település 2013. január 1-i lakosságszáma alapján vissza nem térítendő támogatásban részesülnek.**

Kup település a fent hivatkozott rendelet alapján **6.500.000 (hatmillió-ötszázezer) forint** támogatásban részesül.

A támogatást az **alábbi fejlesztési feladatokra** lehet fordítani:

***„(1) a) a település belterületén út, híd vagy járda építésére, felújítására, karbantartására,***

***b) vízrendezési és csapadékelvezetési rendszer kiépítésére, felújítására,***

***c) településrendezési tervek készítésére,***

***d) olyan önkormányzati tulajdonban lévő épület felújítására, fejlesztésére, energetikai korszerűsítésére, amely***

***da) igazgatási tevékenységet,***

***db) óvodai nevelést,***

***dc) kulturális tevékenységet vagy***

***dd) szociális vagy egészségügyi***

feladatellátást szolgál.

(2) Az (1) bekezdés a), b) vagy d) pontja szerinti célra nyújtott támogatás önkormányzati tulajdont érintő, építéssel és eszközbeszerzéssel járó beruházás, fejlesztés megvalósítására használható fel.”

A **támogatási kérelmet március 6-ig** kell elektronikusan benyújtani, az igények elbírálása március 24-ig történik, azt követően támogatási szerződés kötésére kerül sor a döntést követő 14 napon belül , majd a belügyminiszter utalványozása alapján a Kincstár az összeget folyósítja.

Az összeg felhasználásáról a támogatás felhasználását követő 30 napon belül, de legkésőbb 2016. január 31-ig el kell számolni. A fel nem használt összeget vissza kell fizetni.

A támogatási kérelemben **külön meg kell határozni az építéssel járó célokat, illetve az eszközbeszerzéssel kapcsolatos célokat részletesen**, meghatározva a felhasználni kívánt összegeket is az alábbiak szerint:.

*A megvalósítandó célok részletes tételenkénti bemutatása szükséges . (pl. épületfelújítás esetén szükséges részletezni annak műszaki tartalmát - nyílászáró-csere, festés, radiátorcsere, villamosvezetékek cseréje, útfelújításnál utcanév,*

*felújítással érintett útszakasz hossza, stb. -, eszközbeszerzés esetén tételes felsorolás szükséges - pl. ágy, asztal, szék darabszámát jelölve)*

A rendelet a Magyar Közlöny 24. számában jelent meg.

A döntésre rendkívül rövid idő áll rendelkezésre, ezért kérem a képviselőket, hogy a

képviselő-testületi ülésre gondolkodjanak fejlesztési ötleteken, melyek alapján a döntést meghozzuk.

Kup 2014. február 20.

Varga Éva Teréz

polgármester