Pápakörnyéki Önkormányzatok Feladatellátó Intézménye

Családsegítő és Gyermekjóléti Szolgálat

8500 Pápa, Csáky L. u. 12.

Levelezési cím: 8500 Pápa, Pálos tér 2.

Tel./fax.: 06-89/321-137

##### Szám: GY-286-45 /2014 Tárgy: Beszámoló a Gyermekjóléti Szolgálat

##### Ügyintéző: Buics Lajosné 2013. évi munkájáról

##### 

**KUP**

Község Képviselő-Testületének

**Tisztelt Képviselő-testület!**

Hivatkozással a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdésében (továbbiakban: Gyvt.) foglaltakra, a 2013. évben végzett munkáról, illetve változásokról az alábbiakban számolunk be **KUP** község vonatkozásában.

A Gyvt. a következők szerint határozza meg a gyermekvédelem fogalmát:

*A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek, helyettesítő védelmének biztosítására irányuló tevékenység.*

A **speciális gyermekvédelem** az árva, elhagyott, veszélyeztetett (esetleg bűnelkövető gyermek) különlegesen fokozott védelmét garantálja. A családból kikerült, vagy kiemelt gyermek teljes körű ellátását az ún. intézményes gyermekvédelem biztosítja. Ebben kiemelt szerepe van a Gyermekvédelmi Központnak, a gyermek- és lakásotthonoknak, a hivatásos nevelőszülőknek, és a család- és utógondozóknak, valamint a javítóintézeteknek. Az **általános gyermekvédelem** a gyermekek családban történő nevelésének támogatását, veszélyeztetettségüknek a megelőzését jelenti. Ez a megelőző tevékenység döntő részben az oktatási, egészségügyi és szociális intézményhálózatban (esetenként civil szervezetek bekapcsolódásával) valósul meg, az egyes ágazatok komplex együttműködésével, mely a családgondozók tevékenységén alapul.

A beszámolóban érintett év folyamán a Társulás 48 településén - változatlan feltételek mellett - a Pápakörnyéki Önkormányzatok Feladatellátó Intézménye Családsegítő és Gyermekjóléti Szolgálatának 6 fő családgondozója látta el a gyermekjóléti szakmai feladatokat. A családgondozók munkájában az 1997. évi XXXI. törvény, az 1993. évi III. törvény, az 1/2000. (I.7.) SZCSM rendelet, a 15/1998. (IV.30.) NM rendelet és a 149/1997. (IX.10.) Korm. rendelet az irányadóak.

A gyermekjóléti szolgálat fő feladatköre a családokkal való rendszeres kapcsolattartás, amely családgondozás keretében és ügyfélfogadással valósul meg. A családgondozó szükség szerint gondozza az ellátásban részesülő gyermeket, illetve családját, valamint folyamatos kapcsolatot tart az érintett gyermekintézmények képviselőivel, a jelzőrendszeri tagokkal annak érdekében, hogy megszűnjenek a fennálló problémák. Mindezeken túl ügyfélfogadási időben a község családgondozója a gyermekek és a szüleik rendelkezésére áll.

A tevékenységünkkel kapcsolatos információk - ügyfélfogadási óráink időpontja, elérhetőségünk, tevékenységünk, a szolgáltatás igénybevételének módja- a 15/1998. (IV.30.) NM rendelet 15.§-nak megfelelően - az önkormányzati hirdetőtáblán megtalálhatóak.

A pápai irodaházunkban péntekenként 8-12 óráig ügyfélfogadást tartunk melynek keretein belül állunk ügyfeleink rendelkezésére.

Ügyeleti rendszerünknek köszönhetően a hét öt napján, telefonon vagy személyesen is elérhetők a családgondozók.

A 15/1998. (IV.30.) NM rendelet 14. § (2) bekezdése előírja a gyermekjóléti szolgálatnak az **észlelő-jelzőrendszer működtetését,** melyben a jelzőrendszer tagjai a veszélyeztetettség okait feltárják, szakterületükön belül javaslatot tesznek a megszüntetésre, valamint a veszélyeztetettség kialakulását az adott településen preventív munkával előzik meg. Az alapellátás során a gyermekjóléti szolgálat családgondozói segítik a családokat egységük megőrzésében.

Feladatunk elsősorban a veszélyeztetettség kialakulásának megelőzése, ezért életvezetési tanácsadással próbáljuk motiválni a szülőket a gyermekek testi-lelki egészségi szükségleteinek kielégítésére.

A gondozott családokra jellemző, hogy a problémák halmozottan fordulnak elő. A szolgálatot igénybe vevők legtöbb esetben gyermeknevelésiproblémávalkerültek a szakemberek látókörébe. Ezt követi az anyagi, megélhetési,lakhatással összefüggő problémák gyakori előfordulása, valamint a családi konfliktusok jelenléte.

Legfőbb célunk és feladatunk, hogy a hátrányos helyzetű gyermekek, illetve családok problémáit a jelzőrendszer tagjaival *közösen* oldjuk meg.

A jelzőrendszer tagjainak a még hatékonyabb együttműködése érdekében az elmúlt évben előadássorozatot tartottunk, ami igencsak eredményesnek mondható, mivel érezhetően aktívabbak lettek a tagok és érzékenyebbé váltak a veszélyeztetettség észlelésére.

A 2013. évben **szakmaközi megbeszélésre 4** esetben, **esetkonferenciára 7** alkalommal került sor a településen.

**KUP** község vonatkozásában az elmúlt évben **1** jelzés érkezett szolgálatunkhoz.

A Gyvt. 39.§(3) bekezdésének a.) pontja alapján a rendőrségnek is jelzési kötelezettsége van szolgálatunk felé.

**KUP** községben a 2013-as évben **nem** érkezett gyermekkorú és fiatalkorú bűnelkövetőre vonatkozó írásos jelzés.

Amennyiben a gyermek veszélyeztetettsége alapellátás keretein belül nem szüntethető meg, vagy az együttműködés hiányzik a család, illetve a gyermek részéről a járási gyámhivatalnál kezdeményezzük a gyermek védelembe **vételét.** Ekkor gondozási-nevelési tervet készítünk, melynek célja a gyermek veszélyeztetettségének megszüntetése.

**KUP** településen a 2013-as évben **7** gyermek esetén került sor védelembe vételre.

Amennyiben a gyermek védelembe vétele nem vezet eredményre, testi, lelki, érzelmi vagy erkölcsi fejlődése veszélybe kerül, a családgondozó javaslatot tesz a gyermek családból történő kiemelésére.

A Gyvt. 39.§ (5) bekezdésének a.) pontja alapján **a családjából kiemelt gyermek** **visszahelyezésének** **érdekében** a családgondozó a gyermek szüleinél rendszeres családgondozást végez, annak érdekében, hogy a gyermek minél előbb visszahelyezhető legyen családjába.

A gyermekjóléti szolgáltatás feladatai közé tartozik a 15/1998. (IV.30.) NM rendelet 11.§ (1) bekezdésében előírt **szociális válsághelyzetben lévő anya tájékoztatása** az őt, illetve a magzatot megillető jogokról, támogatásokról, ellátásokról és az, hogy személyesen közreműködik problémái rendezésében. Amennyiben a várandós anya nem vállalja születendő gyermeke felnevelését, a családgondozó tájékoztatja az örökbe adás lehetőségéről, továbbá jelez a védőnőnek a várandós anya válsághelyzetéről.

A 2013. évben ilyen problémával **1 esetben** foglalkoztam a községben.

Jelentős változás volt a 2013. évben, hogy január 1-től a gyámhatósági feladatok jegyzői hatáskörből átkerültek a Veszprém Megyei Kormányhivatal Pápai Járási Hivatal Járási Gyámhivatalához.

A járási gyámhivatal vezetőjével a feladatellátásban részt vevő valamennyi településen tájékoztatást tartottunk a hatásköri illetékesség változásáról. A tájékoztatáson túl célunk volt a jelzőrendszer hatékonyabb működésének előmozdítása is.

Az együttműködés feltételeinek az előkészítése eredményesnek mondható, mivel zavartalanul folyik a közös munka.

Az elmúlt évhez hasonlóan ingyenes pszichológiai tanácsadást is biztosítunk az igénybe vevő ügyfelek számára, keddi napokon heti 4 órában, valamint havi két alkalommal, önsegítő csoportfoglalkozás keretében 2 óra csoportfoglalkozást biztosítunk a hasonló problémákkal küzdő gyermekek számára.

**KUP** községből a tavalyi évben **2** fő vette igénybe a pszichológus segítségét.

Szükség esetén jogi tanácsadást biztosítunk a hozzánk forduló ügyfelek számára. A tanácsadás - melyet dr. Édes Ágnes biztosít- díjmentes.

A 46/2003. (VIII.8.) ESZCSM rendelet 13. §-a alapján Szolgálatunk 2013. március 26-án tartotta éves **gyermekvédelmi tanácskozását**. Meghívott előadónk Véghné Vadas Mercédesz, a Pápai Rendőrkapitányság munkatársa a gyermekbántalmazásról, Nagyné Holczinger Csilla, a Veszprém Megyei Kormányhivatal Járási Hivatal Járási Gyámhivatalának Vezetője a jelzőrendszer fontosságáról, ill. a hatékony működéséről tartott színvonalas előadást.

A Gyvt. 39.§(2) bekezdésének d.) pontja alapján a gyermekjóléti szolgálat **szabadidős programokat szervez** az ellátási területén élő kiskorúak számára.

Szolgálatunk a korábbi évekhez hasonlóan a 2013-es évben is felajánlotta a falunapok, gyermeknapok és egyéb helyi rendezvényeken való közreműködést melynek során **mozgó játszóház** keretein belül kézműves foglalkozásokat biztosítottunk a programon résztvevőknek. Ennek köszönhetően a nyári hónapokban közel 22 település meghívásának tettünk eleget.

Az Erzsébet program keretén belül sikeresen pályáztunk a **„Miénk a nyár”** elnevezésű pályázatra. Sikeres pályázatunknak köszönhetően 20 gyermeket táboroztathattunk a Zánkai Gyermeküdülőben.

**KUP** településről **2** gyermek vehetett részt a táborban.

2013. december 6-án 20 gyermek vehetett részt a Pápai Jókai Mór Művelődési Központ szervezésében megrendezésre kerülő **mikulás napi rendezvényen**.

.

A gyermekjóléti szolgálat, a családsegítő szolgálattal közösen karácsonykor, a Feladatellátó Intézmény költségvetésének a terhére, valamint magánszemélyek felajánlásainak köszönhetően közel 150 csomagot állított össze és szállított ki hátrányos helyzetű családok számára. A csomagok tartalma: száraztészta, rizs, liszt, kristálycukor, olaj keksz,tej,gabonapehely szárazsütemény, szaloncukor, karácsonyi édességek(a Schooco Bon felajánlásának köszönhetően), valamint kis asztali világító játék(az Euro Sity üzlet jóvoltából). A csomagok eltérő tartalommal kerültek kiszállításra attól függően, hogy a család hány gyermeket nevel.

A Vöröskereszt pápai szervezete, adománygyűjtési akciójuk sikerességének köszönhetően 5 bőséges élelmiszercsomaggal bővítette a kiszállítható adományok mennyiségét.

A Veszprém Megyei Kormányhivatal Pápai Járási Hivatal vezetője, munkatársai között meghirdette a karácsonyi cipős doboz akciót, aminek köszönhetően 47 doboznyi szeretettel segítették munkánkat és okoztak örömet a járás területén élő nehéz sorsú gyermekeknek.

A beszámolóban érintett év folyamán, szolgálatunk több alkalommal részesült adományban:

A Pápai Sarokkő Baptista Gyülekezettől több alkalommal kaptunk ruhaadományt és magánszemélyektől is rendszeresen érkezik felajánlás, hogy bútorokat, ruhaneműt, háztartási eszközöket, ágyneműt szívesen adományoznának az arra rászoruló személyeknek.

2013. júniusban a korábbi évekhez hasonlóan részt vett a szolgálat a Vidékfejlesztési Minisztérium szervezésében és a Magyar Ökumenikus Segélyszervezet által lebonyolításra kerülő élelmiszerosztásban. 29 településnek 10255 kg mennyiségű élelmiszersegély került kiosztásra.

2013 októberében, a második fordulóban pedig, már 39 település csatlakozott az élelmiszerosztáshoz, amelyen szintén 10255 kg mennyiségű élelmiszert juttattak el a rászoruló családokhoz.

**Tevékenységünk bemutatása az elmúlt két év tükrében:**

|  |  |  |
| --- | --- | --- |
|  | **2012. év** | **2013. év** |
| **Alapellátásban gondozottak száma:** | 10 | 10 |
| |  | | --- | | **Védelembe vettek száma:** | | 1 | 7 |
| |  | | --- | | **Ideiglenes hatállyal elhelyezettek száma:** | |  |  |
| **Átmeneti otthonban gondozottak száma:** |  |  |
| **Családba fogadások száma:** |  |  |
| **Utógondozottak száma:** |  |  |

**A jelzőrendszer által küldött jelzések száma:**

|  |  |  |
| --- | --- | --- |
|  | 2012. év | 2013.év |
| **Védőnői jelzés:** | 2 |  |
| **Házi- gyermekorvosi jelzés:** |  |  |
| **Közoktatási intézményből jelzés** | 5 | 1 |
| **Rendőrségi jelzés:** | 1 |  |
| **Ügyészség, bírósági jelzés:** |  |  |
| **Pártfogó-felügyeleti jelzés:** | 2 |  |
| **Társintézményből érkezett jelzés:** |  |  |
| **Jegyző, gyámügyi ügyintéző:** | 1 |  |
| **Összesen:** | 11 | 1 |

**Eredményeink, nehézségeink, jövőre vonatkozó javaslataink meghatározása**

1. - Munkánk során komoly gondot jelent, hogy nem rendelkezünk szociális **intézményi****háttérrel,** (családok átmeneti otthona, hajléktalanszálló) pedig egyre nagyobb igény mutatkozik erre. Ezek megléte esetén a krízishelyzetbe került személyeknek, családoknak gyorsabb és hatékonyabb segítséget tudnánk nyújtani. Ennek megoldásához szívesen fogadjuk segítő javaslataikat.
2. - A jövőben is fontosnak tartjuk a jelzőrendszeri tagokkal kiépített együttműködés fenntartását, a folyamatos kapcsolattartást munkánk hatékonyságának, szolgálatunk szakmai színvonalának emelése érdekében. Mindezeket jelzőrendszeri esetmegbeszélésekkel, személyes konzultációkkal tudjuk megvalósítani. Tekintettel arra, hogy az elmúlt időszakban több tragikus, sajnálatos esetről is értesültünk, amely Magyarországon történt és a gyermekjóléti szolgálat munkáját is érintette, pontosabban a jelzőrendszer működésének a hiánya derült ki az esetekből. Ezekből a történtekből tanulva szeretnénk még nagyobb hangsúlyt fektetni a jelzőrendszer hatékony működésére.

- Segítő munkánk eredményességét szolgálná egy alapítvány megléte, melyen keresztül nagyobb mennyiségű adományt tudnánk eljuttatni a rászoruló családoknak, egyéneknek.

1. - Szolgálatunk jövőbeni célja az, hogy a 2013. évben elkezdett, önsegítő csoportot tovább működtessük és minél több gyermek vehessen részt ezeken a foglalkozásokon.

Ennyiben kívántunk szolgálatunk 2013. évi tevékenységéről beszámolni. Kérjük, beszámolónkat elfogadni szíveskedjenek és szolgálatunk munkáját a továbbiakban is támogassák.

Ezúton köszönjük segítő együttműködésüket, mellyel munkánk eredményességét elősegítették.

Pápa, 2014. február 24.

**Tisztelettel**:

Földi Anikó Buics Lajosné

szakmai vezető település családgondozója